Document ID: 31995R2147

ΚΑΝΟΝΙΣΜΟΣ (ΕΚ) αριθ. 2147/95 ΤΗΣ ΕΠΙΤΡΟΠΗΣ της 8ης Σεπτεμβρίου 1995 για τροποποίηση του κανονισμού (ΕΚ) αριθ. 1162/95 περί ιδιαίτερων λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 9 παράγραφος 2, το άρθρο 12 παράγραφος 4 και το άρθρο 13 παράγραφος 11,
Εκτιμώντας:
ότι ο κανονισμός (ΕΚ) αριθ. 1162/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1861/95 (4), έχει θεσπίσει τις ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού 7 ότι, εξαιτίας ενός σφάλματος, ο κανονισμός αυτός δεν αντικατοπτρίζει την κατάσταση η οποία επικρατεί εδώ και πολλά έτη όσον αφορά τη διάρκεια των πιστοποιητικών εξαγωγής για τη βύνη, δηλαδή ότι, χωρίς ειδική αίτηση του εμπορευομένου, η διάρκεια της ισχύος ενός πιστοποιητικού εξαγωγής βύνης είναι ο τρέχων μήνας συν τέσσερις επιπλέον μήνες 7 ότι χρειάζεται να διορθωθεί το εν λόγω σφάλμα 7 ότι ο κατάλογος των προϊόντων που καλύπτονται από την προθεσμία εξέτασης όπως προβλέπεται στο άρθρο 7 παράγραφος 3, δεν είναι πλήρης εξαιτίας της παράλειψης του προϊόντος το οποίο αντιστοιχεί στον κωδικό ΣΟ 1102 20 90 7 ότι χρειάζεται, επομένως, να συμπληρωθεί αυτός ο κατάλογος 7 ότι είναι αναγκαίο να τροποποιηθεί αναλόγως ο κανονισμός (ΕΚ) αριθ. 1162/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1162/95 τροποποιείται ως εξής:
1. στο άρθρο 7:
α) η παράγραφος 2 αντικαθίσταται από το ακόλουθο κείμενο:
«2. Κατόπιν αιτήσεως του εμπορευομένου, κατά παρέκκλιση της παραγράφου 1, το πιστοποιητικό εξαγωγής για τα προϊόντα τα οποία υπάγονται στους κωδικούς ΣΟ 1107 10 19, 1107 10 99 και 1107 20 00 ισχύει από την ημέρα της έκδοσής του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88:
- μέχρι τις 30 Σεπτεμβρίου του τρέχοντος ημερολογιακού έτους, σε περίπτωση που εκδίδεται μεταξύ 1ης Ιανουαρίου και 30 Απριλίου,
- μέχρι το τέλος του ενδεκάτου επομένου μηνός, σε περίπτωση που εκδίδεται μεταξύ 1ης Ιουλίου και 31 Οκτωβρίου,
- μέχρι τις 30 Σεπτεμβρίου του επομένου ημερολογιακού έτους, σε περίπτωση που εκδίδεται μεταξύ 1ης Νοεμβρίου και 31 Δεκεμβρίου.
Σ' αυτές τις περιπτώσεις, κατά παρέκκλιση του άρθρου 9 του κανονισμού (ΕΟΚ) αριθ. 3719/88, οι δασμοί που απορρέουν από τα πιστοποιητικά τα οποία αναφέρονται στην παρούσα παράγραφο δεν είναι μεταβιβάσιμοι.»
β) η παράγραφος 3 αντικαθίσταται από το ακόλουθο κείμενο:
«3. Τα πιστοποιητικά εξαγωγής για τα προϊόντα τα οποία αναφέρονται στο άρθρο 1 παράγραφος 1 σημεία α, β και γ του κανονισμού (ΕΟΚ) αριθ. 1766/92 και στο άρθρο 1 του κανονισμού (ΕΟΚ) αριθ. 1418/76 καθώς επίσης και τα προϊόντα που αντιστοιχούν στους κωδικούς ΣΟ 1102 20 10, 1102 20 90, 1103 13 10, 1103 13 90, 1103 29 20, 1104 21 50, 1104 22 99, 1104 23 10, 1108 11 00, 1108 12 00, 1108 13 00, 1109 00 00, 1702 30 51, 1702 30 91, 1702 30 99, 1702 40 90, 1702 90 50, 1702 90 79, 2106 90 55, 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51, και 2109 90 53 του κανονισμού (ΕΟΚ) αριθ. 1766/92, εκδίδονται την τρίτη εργάσιμη ημέρα μετά από την ημέρα της υποβολής της αίτησης, εφόσον δεν έχουν ληφθεί ιδιαίτερα μέτρα κατά τη διάρκεια αυτού του χρονικού διαστήματος.
Η Επιτροπή δύναται να αποφασίσει να μη δώσει συνέχεια στις αιτήσεις.
Το πρώτο εδάφιο δεν εφαρμόζεται για τα πιστοποιητικά τα οποία εκδίδονται στο πλαίσιο διαδικασιών διαγωνισμού.»
2. Το άρθρο 10 στοιχείο α) αντικαθίσταται από το ακόλουθο κείμενο:
«α) κατά 1 Ecu ανά τόνο, εφόσον πρόκειται για πιστοποιητικά εισαγωγής για τα οποία οι διατάξεις του άρθρου 10 παράγραφος 4 τέταρτη περίπτωση του κανονισμού (ΕΟΚ) αριθ. 1766/92 δεν ισχύουν, ή για προϊόντα που υπάγονται στον κανονισμό (ΕΟΚ) αριθ. 1418/76, και κατά 5 Ecu ανά τόνο, εφόσον πρόκειται για πιστοποιητικά εξαγωγής χωρίς επιστροφή χρημάτων 7».
3. Στο παράρτημα ΙΙ, το μέρος Α αντικαθίσταται από τις διατάξεις του παραρτήματος του παρόντος κανονισμού.
Άρθρο 2
Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εντούτοις, οι διατάξεις του άρθρου 1 σημείο 1 στοιχείο α) αρχίζουν να ισχύουν από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Σεπτεμβρίου 1995.

Labels: 3
17